3 ອົງການຈັດຕັ້ງມະຫາຊົນ ກະຊວງ ປກສ ຈັດຂະບວນການແຂ່ງຂັນກິລາ
3 ອົງການຈັດຕັ້ງມະຫາຊົນ ກະຊວງປ້ອງກັນຄວາມສະຫງົບ ໄດ້ຈັດຂະບວນການແຂ່ງຂັນກິລາ ຂ່ຳນັບຮັບຕ້ອນກອງປະຊຸມໃຫຍ່ທົ່ວອົງຄະນະພັກກະຊວງ ແລະ 3 ອົງການຈັດຕັ້ງມະຫາຊົນ ກະຊວງປ້ອງກັນຄວາມສະຫງົບ. ໃນວັນທີ 31 ມັງກອນ 2020 ນີ້ ເປັນກຽດເຂົ້າຮ່ວມຂອງ ພົຕ ວັນທອງ ກອງມະນີ ມີຄະນະກົມໃຫຍ່ການເມືອງປ້ອງກັນຄວາມສະຫງົບ, ມີຄະນະກົມໃຫຍ່,
ກົມກອງອ້ອມຂ້າງ, ຄະນະຮັບຜິດຊອບການແຂ່ງຂັນ ແລະ ນັກກິລາຈາກກົມກອງອ້ອມຂ້າງກະຊວງເຂົ້າຮ່ວມ.
ພົຈວ ອຸ່ນຫຼ້າ ວົງພະຈັນ ຮອງຫົວໜ້າກົມໃຫຍ່ການເມືອງ ປ້ອງກັນຄວາມສະຫງົບ ຫົວໜ້າຄະນະຮັບຜິດຊອບຈັດການແຂ່ງຂັນກິລາໄດ້ກ່າວວ່າ: ການສ້າງຂະບວນການແຂ່ງຂັນກິລາໃນຄັ້ງນີ້ ເພື່ອຂ່ຳນັບຮັບຕ້ອນ ກອງປະຊຸມໃຫຍ່ທົ່ວອົງຄະນະພັກກະຊວງ, ກອງປະຊຸມໃຫຍ່ 3 ອົງການຈັດຕັ້ງມະຫາຊົນ ກະຊວງປ້ອງກັນຄວາມສະຫງົບ ແລະ ວັນສຳຄັນຕ່າງໆຂອງພັກຂອງຊາດ.
ປະເພດກິລາທີ່ແຂ່ງຂັນໃນຄັ້ງນີ້ມີ: ກິລາເປຕັງ, ບານສົ່ງຍິງ ແລະ ບານເຕະຊາຍ.